Tamecṭuḥt-nni teqqar-as ur asen-fteḥ ara ur nesɛi ara xalt-tneɣt, tiyeḍ-nni qqaren-t ad as-nelli, ɣelbent-tt llin-t-as tawwurt, mi yekcem ɣer wexxam yeqqar-as : «Nekk d xalt-nkent ḥemmleɣ-kent, yefka-asent lemsemmen ad ččen-t, timeqranin-nni ččan-t akk ma d tamecṭuḥtnni teqqar-as tura ad ččeɣ, tettwali akk ṣṣdaq-nni teqqar-as fkiyi-t a xalti i yecbaḥ, timeqqranin-nni tin yeččan lemsemmen-nni n ssikran ad teɣli ad teṭṭes, mi ten-twala akken tmecṭuḥt-nni tuɣal ula d nettat tesmaɛraq tečča-t, teɣli teṭṭes, mi ten-tt-yeẓra akk ṭṭsen-t, iruḥ-d ɣer berra nettat tetbaɛ-it-id deffir-s s tufra armi i d-yelḥeq ɣer tewwurt tis ssebɛa, din yessawel i wat taddart ad d-asen ad ẓẓren acu yellan deg uxxam n ṣṣelṭan, tamecṭuḥt-nni teɣleq-d tawwurt tis ssetta, netta yezzi-d ɣer deffir yeẓra-tt-id, yeɛqel-itt-id yenna-as : «Ifassen-iw ɣezzifit fell-am ad akem-ṭṭfen ». Tuɣal ɣer wexxam tessew i yessma-as-nni barkukec, tessekkar-itent-idtefka-asent ččan-t,tenna-asent nniɣ-akent urnesɛi araxalt-tneɣt.